Kiireetöntä hoitoa koskevien suositusten arviointi ja ylläpito

Asettaminen	
	Sosiaali- ja terveysministeriö on tänään tekemällään päätöksellä asettanut työryhmän kiireettömän hoidon perusteita koskevien sosiaali- ja terveysministeriön suositusten arvioimiseksi, seuraamiseksi ja edelleen kehittämiseksi seuraavasti: 	

Toimikausi	
	1.2.2006 - 31.12.2007  	

Tausta	
	Terveydenhuollon tulevaisuuden turvaamisesta 11.4.2002 annetun valtioneuvoston periaatepäätöksen mukaisesti sosiaali- ja terveysministeriön asettamassa hoidon saatavuutta selvittäneessä työryhmässä on valmisteltu sairaanhoitoon pääsyä ja hoitoon pääsyn seurantajärjestelmiä koskevat ehdotukset.  Työryhmä ehdotti, että valtakunnallisesti sovittaisiin yhtenäisistä hoitoon ottamisen perusteista. Yhtenäisten hoidon perusteiden olemassaolo on edellytyksenä hoitoon pääsyn enimmäisaikojen toteutumiselle ja seurantajärjestelmän kehittämiselle koko valtakunnan alueella.  

Sosiaali- ja terveysministeriö asetti 26.2.2004 tekemällään päätöksellä johtoryhmän, jonka tehtävänä on ohjata terveydenhuollossa annettavan hoidon perusteiden laatimiseksi tehtävää työtä. Sosiaali- ja terveysministeriön 21.4.2004 tekemällä päätöksellä asetettiin lisäksi terveydenhuollossa annettavan hoidon perusteiden laatimiseksi erikoisalakohtaiset työskentelyryhmät. Hoidon perusteiden laatimista koskeva työ tehtiin viiden erityisvastuualueen yhteistyönä. Kullekin erityisvastuualueelle asetettiin omat erikoisalakohtaiset ryhmässä. Lisäksi suun terveydenhuoltoa sekä terveystaloutta ja tiedon hallintaa varten asetettiin omat valmisteluryhmät. Yhtenäiset kiireettömän hoidon perusteet käsiteltiin johtoryhmässä ja julkaistiin sosiaali- ja terveysministeriön oppaassa 2005:5.

Lääkärien ja hammaslääkärien käyttöön laaditut suositukset 193 sairaudenhoitoon ja tutkimiseen julkaistiin verkkoversiona (www.stm.fi). ja niitä korjattiin ja kehitettiin edelleen vuoden 2005 aikana. Tarkoituksena onkin, että hoidon perusteita arvioidaan ja seurataan sekä kehitetään erityisesti sairaanhoitopiireistä ja terveyskeskuksista saadun palautteen perusteella.  Hoidon perusteita koskevat suositukset kattavat noin 80 % kiireettömästä hoidosta.	

Tavoitteet	
	Tärkeimmistä tauti- ja toimenpideryhmistä laaditaan hoitoon ottamisen perusteita koskevat suositukset. Ei-kiireellistä hoitoa koskevat suositukset kattavat kunkin erikoisalan ennakolta suunnitellusta hoidosta merkittävän osan. 

Hoidon perusteita koskevia suosituksia arvioidaan, ylläpidetään ja kehitetään suunnitelmallisesti. Suosituksia laadittaessa ja ylläpidettäessä kiinnitetään huomiota sekä suositusten kattavuuteen että terveystaloustieteellisiin seikkoihin. Hoitoon pääsyä ja jonojen hallintaa liittyvää tiedonkeruuta ja raportointia kehitetään.

Tehtävä	
	Työryhmän tehtävänä on
1)tukea ja koordinoida sairaanhoitopiireissä ja terveyskeskuksissa yhtenäisten hoidon perusteiden aikaansaamiseksi ja ylläpitämiseksi tehtävää työtä;
2)arvioida erikoisaloittain hoidon perusteita koskevan työn kattavuutta ja valmistella tarvittaessa vuoden 2007 alkuun mennessä ehdotuksensa työn laajentamiseksi tai suuntaamiseksi siten, että yhtenäiset hoidon perusteet tulevat kattamaan riittävän laajasti ei-kiireellisesti annettavan sairaanhoidon;
3)seurata yhtenäisten hoitoon ottamisen perusteiden valtakunnallista käyttöönottoa;
4)seurata ja arvioida yhtenäisiin hoidon perusteisiin siirtymisestä aiheutuvia kustan-nusvaikutuksia;
5)valvoa sitä, miten hoitoon pääsyä koskevat yhtäläiset perusteet vaikuttavat eri erikoisalojen resurssointiin sekä erikoissairaanhoidon palvelujenkäyttöön; ja
6)järjestää konsensuskokouksia, joiden tarkoituksena on keskustella ja tiedottaa laadi-tuista hoitoon ottamisen perusteista ja sitouttaa terveydenhuollon ammattihenkilöstö uusiin toimintatapoihin.	

Organisointi	
		Puheenjohtaja Jouko Isolauri, lääkintöneuvos, sosiaali- ja terveysministeriö 	
		Jäsenet:	
		Jukka Männistö, ylijohtaja, Terveydenhuollon oikeusturvakeskus 	
		Markku Pekurinen, kehittämispäällikkö, Sosiaali- ja terveysalan tutkimus- ja kehittämiskeskus STAKES 	
		Rolf Eriksson, sosiaali- ja terveysyksikön päällikkö, Suomen Kuntaliitto 	
		Eva Salomaa, johtajaylilääkäri, Lapin sairaanhoitopiiri 	
		Jorma Penttinen, johtajaylilääkäri, Pohjois-Savon sairaanhoitopiiri 	
		Riitta Simoila, kehittämisjohtaja, Helsingin kaupunki 	
		Eeva Ketola, päätoimittaja, LT, Suomalainen Lääkäriseura Duedecim, Kaypä Hoito 	
		Liisa Elovainio, lääkintöneuvos,  	
		Sihteeri Martta Palmunen, projektisuunnittelija, sosiaali-  ja terveysministeriö 	
		
	Työryhmän tulee kuulla riittävässä määrin asiantuntijoita ja työn kannalta keskeisten lääke-tieteen erikoisalojen edustajia.	

Kustannukset ja rahoitus	
	Hoidon perusteiden laatimisryhmät työskentelevät virka-aikana ilman erillistä korvausta. Työryhmän menot maksetaan momentilta 33.01.63.	

	Peruspalveluministeri	Liisa Hyssälä	

	Neuvotteleva virkamies	Päivi Kaartamo	

LIITTEET	

JAKELU	
	Päätöksessä mainitut	

TIEDOKSI	
	Sosiaali- ja terveysministeri Tuula Haatainen
Kansliapäällikkö Markku Lehto 
Terveydenhuollon oikeusturvakeskus
Stakes 
Suomen Kuntaliitto
Lapin sairaanhoitopiiri
Pohjois-Savon sairaanhoitopiiri
Helsingin kaupunki
Suomalainen Lääkäriseura Duodecim
STM/Tao
STM/Tro
STM/Viestintä
STM/ Kirjaamo
STM/Hare